Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
27 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้ารีบาวด์ต่อ โดยเลือกเปิดโดดขึ้นกว่า 7 จุด และขึ้นไปทำจุดสูงครึ่งวันเช้าที่ 1,638.73 จุด ก่อนย่อตัวช่วงท้ายปิดที่ระดับดัชนี 1,630.74 จุด ปรับตัวช่วงบวกลดลงเหลือ 6.76 จุด ด้วยมูลค่าซื้อขายราว 2.4 หมื่นล้านบาท ทั้งนี้ ตลาดรีบาวด์ต่อเนื่องเช้านี้ ด้วยแรงซื้อหนุนจากกลุ่มพลังงาน (ENERG)
มุมมองตลาดช่วงบ่าย: กราฟรายวัน ดัชนีรีบาวด์ถึงแนวต้านแรกที่ 1,635 จุดแล้วย่อตัว ทางเทคนิคแม้ดัชนีติดแนวต้านแรก และเป็นแนวต้านจากเส้น Average ของเครื่องมือ Bollinger Band แต่เนื่องด้วยเครื่องมือโมเมนตัมจาก RSI ยังพยายามยืนแกว่งกรอบ Neutral Zone ต่อ เราจึงยังคาดหวัง SET จะสามารถรีบาวด์ต่อได้มองการเบรกแนวต้าน 1,635 จุด ขึ้นทดสอบ 1,650 จุด
กลยุทธ์ในช่วงบ่าย: นักเก็งกำไรระยะสั้น ลุ้นรีบาวด์แนวต้าน 1,635/1,650 จุด ทั้งนี้ ล็อกกำไรหากดัชนีพลิกกลับต่ำกว่า 1,628 จุด ส่วนนักลงทุนเน้นเน้นถือเงินสดต่อ Wait and See
Point of View
ปักธงไว้ที่กรอบบน Sideway!
เลือก BANPU เนื่องจาก กราฟรายวันชี้ให้เห็นว่าก่อนหน้านี้ที่ราคาแกว่งลงทดสอบกรอบล่าง Bollinger Band (-2SD.) ราคาได้พลิกรีบาวด์ ครั้งนี้ก็เช่นกัน เงื่อนไขเดิมเพิ่มเติม คือ การยืนแนวรับนี้เป็นทั้งแนวรับเส้นระนาบด้วย ฉะนั้นคาดหวัง BANPU จะรีบาวด์จากกรอบล่างได้ มองแนวต้านแรก 20.70 บาท และ เป้าถัดไป 22.00 บาท ทั้งนี้หากพลิกต่ำกว่า 19.30 บาท Cut Loss ก่อน